ໃນການປະເຊີນກັບ ບັນຫາທາງເສດຖະກິດ, ເກົາຫຼີເໜືອ ຍອມຮັບຄວາມລົ້ມແຫຼວ
ມັນແມ່ນສ່ວນນຶ່ງຂອງຄອບຄົວຂອງທ່ານ ກິມ ທີ່ເອີ້ນວ່າ “ການເພິ່ງພາອາໄສຕົນເອງ.” ເຊິ່ງອີກຄັ້ງນຶ່ງແມ່ນຫົວຂໍ້ໃນກອງປະຊຸມທີ່ນະຄອນຫຼວງ ພຽງຢາງ ໃນອາທິດນີ້. 
ເຖິງແມ່ນມີການວາງມາດຕະການຕໍ່ຕ້ານໄວຣັສໂຄໂຣນາ ທີ່ເຄັ່ງຄັດຢູ່, ເກົາຫຼີເໜືອ ໄດ້ໄຂກອງປະ ຊຸມທາງການເມືອງຫຼາຍວັນ ໃນນະຄອນຫຼວງ ພຽງຢາງ ຜູ້ນຳຂອງປະເທດ ທ່ານ ກິມ ຈົງ ອຶນ ໄດ້ໃຊ້ກອງປະຊຸມດັ່ງກ່າວ ເພື່ອຮັບຮູ້ຄວາມລົ້ມແຫຼວທາງເສດຖະກິດເມື່ອບໍ່ດົນມານີ້, ດັ່ງທີ່ນັກຂ່າວວີໂອເອ ບິລ ກາລໂລ (Bill Gallo) ລາຍງານ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໂຣກລະບາດໂຄວິດ-19 ອາດປ້ອງກັນການເຕົ້າໂຮມຂະໜາດໃຫຍ່ໃນທົ່ວໂລກ, ແຕ່ເຈົ້າຈະບໍ່ຮູ້ຈັກວ່າມັນໄດ້ມີຂຶ້ນໃນນະຄອນຫຼວງ ພຽງຢາງ ເມື່ອວັນອັງຄານທີ່ຜ່ານມາ ຜູ້ນຳເກົາຫຼີເໜືອ ທ່ານ ກິມ ຈົງ ອຶນ ໄດ້ກ່າວຄຳປາໄສຕໍ່ຝູງຄົນຫຼາຍພັນຄົນທີ່ແອອັດກັນຢູ່ໃນຫໍປະຊຸມແຫ່ງນຶ່ງ, ໂດຍປາສະຈາກການໃສ່ໜ້າກາກ ແລະ ການຢູ່ຫ່າງກັນໃນສັງຄົມ ຂໍ້ຄວາມຂອງທ່ານແມ່ນບໍ່ສົດໃສ ທ່ານ ກິມ ໄດ້ຍອມຮັບວ່າປະເທດແມ່ນ “ບໍ່ໄດ້ບັນລຸເປົ້າໝາຍຢ່າງຫຼວງຫຼາຍ“ ໃນເກືອບທຸກຂົງເຂດ ຂອງແຜນການເສດຖະກິດຫ້າປີ ເມື່ອບໍ່ດົນມານີ້ ” ເສດຖະກິດຂອງ ເກົາຫຼີເໜືອ ອາດໄດ້ຫົດຕົວໂດຍປະມານ 8 ເປີເຊັນໃນປີ 2020, ອີງຕາມການຄາດຄະເນບາງແຫ່ງ ການຄ້າຂາຍກັບ ຈີນ, ເຊິ່ງແມ່ນເສັ້ນຊີວິດຂອງເຂົາເຈົ້ານັ້ນ, ໄດ້ຫຼຸດລົງເກືອບ 80 ເປີເຊັນ ປະສົມມາດຕະການລົງໂທດສາກົນທີ່ກຳລັງດຳເນີນຢູ່ກັບໄພນໍ້າຖ້ວມຄັ້ງໃຫຍ່ເມື່ອບໍ່ດົນມານີ້, ປີ 2020 ແມ່ນນຶ່ງໃນປີທີ່ຫຍຸ້ງຍາກທີ່ສຸດພາຍໃຕ້ການປົກຄອງຂອງທ່ານ ກິມ ໃນອາທິດນີ້, ເກົາຫຼີເໜືອ ແມ່ນຄາດວ່າ ຈະກຳນົດແຜນເສດຖະກິດໃໝ່ ແຕ່ ນັກວິເຄາະ ບັອງ ຢຸງ ຊິກ ເວົ້າວ່າມັນບໍ່ມີຫຼາຍຢ່າງທີ່ ເກົາຫຼີເໜືອ ສາມາດເຮັດໄດ້ເພື່ອປັບປຸງສິ່ງຕ່າງໆໃນປັດຈຸບັນນີ້ ທ່ານ ບັອງ ກ່າວວ່າ “ມັນບໍ່ມີຢູ່ໃນສາຍຕາເລີຍເມື່ອເວົ້າວ່າ ເກົາຫຼີເໜືອ ຈະເອົາຊະນະໂຣກລະ ບາດ COVID-19, ໂດຍສະເພາະເວລາທີ່ເຈົ້າພິຈາລະນາຄວາມສາມາດທາງການແພດ ແລະ ໃນແງ່ຂອງຢາວັກຊີນ ເກົາຫຼີເໜືອ ແມ່ນຕາມຫຼັງປະເທດອື່ນໄກຫຼາຍທີ່ຈະຫລຸດພົ້ນຈາກໂຣກລະບາດ ຫາຍະນະນີ້ ” ເກົາຫຼີເໜືອ ຢືນຢັດວ່າ ບໍ່ມີແມ່ນແຕ່ຄົນດຽວໃນປະເທດຂອງເຂົາເຈົ້າທີ່ຖືກກວດເປັນຜົນບວກສຳລັບໄວຣັສໂຄໂຣນາ ເປັນການກ່າວອ້າງທີ່ຖືກໂຕ້ແຍ້ງໂດຍຜູ້ຊ່ຽວຊານຢ່າງກວ້າງຂວາງ ອີງຕາມລາຍງານສະບັບນຶ່ງໃນໜັງສືພິມລາຍວັນທີ່ມີຫ້ອງການຕັ້ງຢູ່ນະຄອນ ນິວຢອກ The Wall Street Journal ນັ້ນ, ເມື່ອບໍ່ດົນມານີ້ ເກົາຫຼີເໜືອ ໄດ້ສົ່ງໃບສະໝັກເພື່ອຮັບເອົາຢາວັກຊີນ COVID-19 ມາດຕະການລົງໂທດກໍເຊັ່ນກັນ, ແມ່ນບັນຫາທີ່ໃຫຍ່ສຳລັບເສດຖະກິດຂອງ ເກົາຫຼີເໜືອ ແຕ່ ເກົາຫຼີເໜືອ ບໍ່ຍອມເຂົ້າຮ່ວມການເຈລະຈານິວເຄລຍກັບ ສະຫະລັດ ເປັນເວລາຫຼາຍເດືອນແລ້ວ ກົງກັນຂ້າມ, ນັກວິເຄາະຫຼາຍຄົນຄາດວ່າ ທ່ານ ກິມ ອາດທົດລອງລູກສອນໄຟຂີປະນາວຸດ ແລະ ອາວຸດອື່ນໆໃນໄວໆນີ້ ໃນໄລຍະເລີ່ມຕົ້ນຂອງລັດຖະບານ ປະທານາທິບໍດີທີ່ຖືກເລືອກໃໝ່ທ່ານ ໂຈ ໄບເດັນ ມັນແມ່ນສ່ວນນຶ່ງຂອງຄອບຄົວຂອງທ່ານ ກິມ ທີ່ເອີ້ນວ່າ “ການເພິ່ງພາອາໄສຕົນເອງ ” ເຊິ່ງອີກຄັ້ງນຶ່ງແມ່ນຫົວຂໍ້ໃນກອງປະຊຸມທີ່ນະຄອນຫຼວງ ພຽງຢາງ ໃນອາທິດນີ້ ນັກວິເຄາະ ທ່ານ ບັອງ ກ່າວວ່າ ກອງປະຊຸມດັ່ງກ່າວຍັງເປັນຄວາມພະຍາຍາມ ໂດຍທ່ານ ກິມ ທີ່ຈະສະແດງໃຫ້ເຫັນວ່າ ທ່ານຍັງໄດ້ຮັບການສະໜັບສະໜູນຈາກສາທາລະນະຢູ່, ແມ່ນກະທັ້ງໃນລະຫວ່າງເວລາທີ່ມີຄວາມທ້າທາຍນີ້ ທ່ານ ບັອງ ກ່າວວ່າ “ທ່ານ ກິມ ບໍ່ສາມາດທີ່ຈະຖ້າອີກຕໍ່ໄປ ທ່ານຕ້ອງໄດ້ສະແດງຄວາມສະມັກຄີ ແລະ ຄວາມຈົງຮັກພັກດີຂອງປະຊາກອນທົ່ວໄປຜ່ານກອງປະຊຸມພັກຄັ້ງທີ 8 ແລະ ກອງປະຊຸມໃຫຍ່ປະຊາຊົນທີ່ໃກ້ຈະມາເຖິງນີ້ ທີ່ຖືກເລື່ອນເວລາອອກໄປໜ້ອຍນຶ່ງ ບໍ່ດັ່ງນັ້ນ, ການນຳພາທີ່ຖືກຕ້ອງຕາມກົດໝາຍ ແລະ ການຄວບຄຸມຂອງຜູ້ນຳສູງສຸດຕໍ່ປະຊາຊົນທົ່ວໄປນັ້ນຈະຕົກຢູ່ໃນສະຖານະການທີ່ໜ້າເປັນຫ່ວງ ” ໃນລະຫວ່າງການກ່າວຄຳປາໄສເປີດພິທີ ໃນວັນອັງຄານທີ່ຜ່ານມາ, ທ່ານ ກິມ ບໍ່ໄດ້ກ່າວເຖິງ ສະຫະລັດ, ເກົາຫຼີໃຕ້ ຫຼື ບັນຫານິວເຄລຍ ງານດັ່ງກ່າວແມ່ນຄາດວ່າຈະດຳເນີນໄປຫຼາຍວັນ